|  |  |
| --- | --- |
| **Hajdúszoboszlói Polgármesteri Hivatal**  **Igazgatási Iroda/ Egészségügyi, Szociális Igazgatás**  4200 Hajdúszoboszló, Hősök tere 1.  Telefon: 52/557-338, Fax: 52/361-650 | **1.**  …………………………………….....  kódszám |

|  |  |  |
| --- | --- | --- |
| Ügyiratszám:  A 2019.02.08-i bizottsági ülés jegyzőkönyvének melléklete | Ügyintéző: | Dede Erika |
| Ellenőrizte: | ………… |
| Megtárgyalja:  (bizottságok megnevezése) | Igazgatási, Nevelési, Egészségügyi, Szociális Bizottság |

**ELŐTERJESZTÉS**

**szociálpolitikai kereten belüli átcsoportosításra**

**Tisztelt Bizottság!**

Hajdúszoboszló Város Önkormányzatának Képviselő-testülete megalkotta a város 2018. évi költségvetésének 1/2018. (I.25.) számú rendeletét melynek 10. számú melléklete tartalmazza a szociálpolitikai feladatokat és előirányzatait.

A Gazdasági Iroda Pénzügyi Csoport könyvelési analitikájából adott adatok illetve a csoport informatikai rendszeréből nyert adatok alapján a gondozási kiadások támogatásához átcsoportosítás szükséges, mivel a felhasználás meghaladta a tervezettet. A támogatás bevezetésekor havi 30-35 fő gondozottal számoltunk, ami mára megduplázódott, valamint 2018-ban a ténylegesen lekönyvelt hónapok száma 13 volt, ezen okok miatt emelkedett a támogatásra felhasznált éves összeg.

A fent leírtak alapján kérem a Bizottságot, hogy a 2018. évi költségvetés „Szociálpolitikai feladatok” 10. számú mellékletén belül a határozati javaslatban szereplő átcsoportosítást támogassa.

Határozati javaslat:

Hajdúszoboszló Város Önkormányzatának Igazgatási, Nevelési, Egészségügyi, Szociális Bizottsága a város 2018. évi költségvetéséről szóló 1/2018. (I.25.) rendelet „Szociálpolitikai feladatok” 10. számú mellékletének

* 6/ÖK (Iker, többes ikergyermekek támogatása) soráról 800.000.-Ft-ot a 14/ÖK (Gondozási szükséglethez kapcsolódó kiadások támogatása) sorára átcsoportosít és felkéri a Gazdasági Iroda Pénzügyi Csoportját az átcsoportosítás végrehajtására.

Határidő: azonnal

Felelős: irodavezető-főkönyvelő/irodavezető-helyettes

Hajdúszoboszló, 2019.02.05.

Dede Erika

irodavezető-helyettes